ספיידרמן המופלא 2

עלילת הסרט

הסרט נפתח בסצנה מלפני 12 שנים לאירועי הסרט הקודם. ריצ'רד פארקר, אביו של פיטר, משמיד את עבודתו במעבדות אוסקורפ ובורח משם. הוא יוצר הודעה מצולמת ומשאיר את פיטר אצל בן ומאי. הוא עולה עם אשתו לטיסה שבמהלכה הוא מנסה לשלוח את ההודעה המצולמת למעבדתו הסודית, אך הוא הותקף על ידי טייס המשנה, שהתברר שהוא רוצח שכיר של אוסקורפ. לאחר מאבק ממושך שבמהלכו אשתו והרוצח נהרגו, אך המטוס נפגע ומתחיל להתרסק, ריצ'רד מוודא שההודעה נשלחה ל-"רוזוולט" ומתרסק אל מותו.
12 שנים אחר כך, פיטר, כספיידרמן, רודף אחרי 3 שכירים של המאפיה הרוסית שניסו לשדוד משאית עם חומר מסוכן של אוסקורפ. בדרך הוא מציל את מקס, טכנאי פשוט באוסקורפ שסובל מדימוי עצמי מאד נמוך, אך ספיידרמן מעודד אותו להעריך את עצמו. הוא עוצר את שני השכירים שירו על השוטרים, ואחר כך גם את הנהג של המשאית- אלכסיי סיסטביץ'. מיד אחר כך הוא מגיע בדיוק בזמן לטקס קבלת התואר האוניברסטאי, רגע אחרי שגוון סיימה את נאומה. פיטר מתחיל לגלות לגוון עד כמה קשה לו להיות איתה בגלל ההבטחה שנתן לאביה לפני מותו שהוא לא יערב אותה ולא יסכן אותה במלחמותיו כספיידרמן, הוא רואה את דמותו משגיחה עליו בכל מקום. גוון מתווכחת איתו ובסוף נפרדת ממנו בצער גדול.
הארי אוסבורן מזומן אל נורמן, אביו הגוסס, וזה מזהיר אותו מפני המחלה התורשתית חשוכת המרפא, ושהוא יכול למצוא את התרופה בעזרת מפתח שנתן לו. נורמן נפטר והארי יורש את אוסקורפ. פיטר בא להיפגש עם הארי כדי לנחמו על מות אביו, והשניים יוצאים לשיחה ארוכה. בינתיים, מקס נקרא לתקן תקלה באחד מכבלי החשמל באוסקורפ שמספקים חשמל לכל העיר, אך הוא נופל עם הכבל למיכל מלא בצלופחים ומקבל כמויות עצומות של חשמל שלכאורה הורגות אותו. ראש הדירקטוריון של החברה, שמסוכסך עם הארי, משתמש בשמו בשביל למחוק את מקס ומה שקרה לו ממאגר הנתונים כדי למנוע תקרית תקשורתית. מקס מתעורר בחדר המתים, ומגלה שהוא הפך ליצור כחול שרעב לחשמל. הוא יוצא לרחוב, מוצא ריכוז כבלים מתחת לרחוב בטיימס סקוור ומתחיל "לאכול". השוטרים מנסים לעצור אותו אך נכשלים. גם ספיידרמן מנסה לדבר איתו אך בסוף הם נלחמים והוא עוצר אותו בעזרת זרנוק מים, והוא הושם במתקן ל-"חולי רוח" של אוסקורפ ושמו "רייבן קרופט". בזמן שפיטר מנסה למצוא פתרון לעובדה שיורה הקורים שלו פגיע לחשמל, הארי קורא לו בדחיפות שיביא את ספיידרמן ובעזרת הדם שלו, הוא מאמין שיוכל לגבור על המחלה. פיטר חושש שיקרה לו מה שקרא לקונור אם הדם לא יתאים לדמו אבל הוא דוחה את ההכרעה באמירה שהוא יקרא לספיידרמן. הוא אכן ביקרו בביתו כספיידרמן, אך כדי להגיד לו שלמען ביטחונו, הוא לא יכול לתת לו את הדם שלו. הארי לא סלח לו, ונכנס ליאוש אובדני, אבל פלישיה חושפת בפניו את הסוד שלא כל הדגימות של קונור הושמדו והן מאוכסנות בבניין. הארי משתמש במפתח שקיבל מאביו וגם שם הוא לא מוצא את מיקום הדגימות שיצילו אותו, אבל הוא כן מוצא תיעוד של מקס, התאונה שעבר, הניסויים שנעשו עליו, העובדה שהחל לקרוא לעצמו "אלקטרו", ונשבע לנקום בספיידרמן. ראש הדירקטוריון דונלד מנקן, שמהתחלה היה עוין להארי, מגיע ומסלק אותו מן החברה ולוקח את תפקידו, בטענה שהוא טייח את התאונה של מקס (מנקן חתם בעצמו על הטיוח תוך זיוף שמו של הארי כדי להפלילו). לאחר מכן הארי מגיע אל מוסד "רייבן קרופט" כדי לשחרר את מקס ושיעזור לו במלחמה נגד ספיידרמן. הארי מצליח לשחרר אותו ועושה עמו עסקה לפיה הוא יקבל את כל החשמל שתכנן באוסקורפ, ואלקטרו בתמורה יעזור לו להשיג את הדגימות. הארי ואלקטרו פורצים אל הבניין והורגים את שומר ראשו ויד ימינו הבכיר של דונלד. הארי לוקח את דונלד באיומי קאדח אל אגף "הפרויקט המיוחד" כדי לקחת את ארס העכבישים. אחר כך, הארי מבטיח את חלקו בעסקה של השניים ומעניק לאלקטרו את רשת החשמל הכללית של העיר ואלקטרו משתלט על רשת החשמל הכללית.
הארי ודונלד נכנסים אל אגף "הפרויקט המיוחד", שם דונלד מזריק להארי את תרופת ארס העכבישים. אך במקום שתרפא אותו, התרופה הופכת אותו ליצור מחריד ומכוער דמוי גובלין בעל ציפורניים חדות כתער, שיניו נהפכות חדות ומכוערות וחלקן נשברות ושיערו נהפך למעין ג'ינג'י, לאחר מכן הארי גונב את הציוד של אביו: חליפת "הגובלין הירוק" ודאון טכנולוגי מתקדם.
פיטר מנסה לגלות ממאי מה קרה להוריו. בעזרת המטבעות שמצא בחפצי אביו הוא מגלה ש"רוזוולט" היא תחנת רכבת סודית שבה נמצאת המעבדה הסודית של אביו. בינתיים גוון באה להגיד שלום לפיטר אך הוא לא נמצא ומיי סיפרה לו. הוא מגיע לתחנת הרכבת ומגלה את ההודעה שאביו השאיר על תוכניותיו של אוסקורפ. הוא יוצא מהתחנה ומקבל הודעה מגוון שהיא עומדת לעבור לאנגליה כי היא זכתה במלגה באוקספורד, אך רגע לפני שהיא יצאה, פיטר תופס אותה על הגשר של ניו יורק ומשכנע אותה שהוא לא יעזוב אותה.
ואחר כך, אלקטרו מגיע לשדה החשמל של "אוסקורפ" ומשבית את כל החשמל של העיר ונלחם נגד ספיידרמן בקרב ארוך וקשה. בעזרתה של גוון שהגיעה למקום הקרב, הוא טוען את אלקטרו בחשמל רב מדי שמפוצץ אותו ומאדה אותו לגמרי והסוללה שהייתה בראשו של אלקטרו נכבתה. לאחר הקרב עם אלקטרו, הארי מגיע עם הציוד החדש שלו ונלחם בספיידרמן שמגלה את זהותו האמיתית בתור פיטר. הארי לוקח את גוון בטענה כי ספיידרמן אינו מעניק לאנשים תקווה אלא גוזל אותה מהם. ספיידרמן והארי נאבקים זה בזה במגדל השעון של ניו יורק, אך לאחר הקרב עם הארי. גוון נופלת מגובה רב. פיטר מנסה לתפוס אותה בעזרת הקורים שלו, אך מפרקתה של גוון נשברת כתוצאה מאפקט הצלפת השוט של קוריו.
מותה של גוון שובר את פיטר שמבקר את קברה כל הזמן. פיטר לא מופיע כספיידרמן חמישה חודשים. בינתיים, הארי, שכלוא במוסד של אוסקורפ "רייבנקרופט" מחליט לגייס צבא למלחמה נגד ספיידרמן. הראשון שהוא מגייס הוא סיסטביץ'. הוא משחרר אותו ונותן לו רובוט משוריין וחמוש דמוי קרנף וזה מתחיל לירות ולזרוע הרס ברחובות העיר כשהשוטרים לא מצליחים לעצרו, ילד שספיידרמן הציל מבריונים מגיע לזירת האירוע בתחפושת של ספיידרמן, חדור מחשבות על מותה של גוון והמורשת שהיא הותירה מאחוריה, פיטר פארקר מחליט לחזור ולהילחם; הוא מופיע בתור ספיידרמן ומציל את הילד בשנית ומתחיל להיאבק עם הקרנף, בצעד המסמן את שיבתו לזירת המאבק על שלוותה של ניו יורק.
בסצנה שלאחר סיום הסרט ניתן לראות רמיזה לקבוצת ששת המרושעים, כאשר גוסטב פירס מטייל בארכיוני אוסקורפ ובוחן שלל גרסאות לחליפותיהם של ששת המרושעים.

פיתוח וליהוק

המפיק מאט טולמאץ' הצהיר כי צפויים יותר מסרט המשך אחד לספיידרמן המופלא. בספטמבר 2012 מארק ווב אישר כי הוא יעבוד על הבימוי של סרט ההמשך והכריז כי ברצונו ליצור יקום שיוכל לייצר שלל קווי עלילה. באותו החודש אנדרו גארפילד ואמה סטון אישרו את ליהוקם לסרט ההמשך וחתמו על חוזה לשני סרטים נוספים לפחות.
אלקטרו הוכרז בתור הנבל הראשי בסרט ההמשך, והתפקיד הוצע לג'יימי פוקס שאישר את הליהוק. בדצמבר 2012 מארק ווב חשף כי דיין דיהן לוהק לתפקיד הארי אוסבורן וכי מרטין שין ישוב לגלם את תפקיד הדוד בן פארקר בסרט ההמשך, אם כי השחקן עצמו לא אישר את הידיעה על כך.
פול ג'יאמטי לוהק לתפקיד ריינו בפברואר 2013 ופליסיטי ג'ונס לוהקה לתפקיד המאהבת של הארי אוסבורן, כך אושר גם ליהוקו של כריס קופר לתפקיד נורמן אוסבורן.

הצילומים

בפברואר 2013 החלו הצילומי העיקריים לסרט, סוני הפקות אף אישרו כי "ספיידרמן המופלא 2", הוא סרט ספיידרמן הראשון שצולם כולו מתחילתו ועד סופו בעיר ניו יורק וכי הסרט הפך להפקת הגדולה ביותר שנעשתה בניו יורק. הצילומים נערכו במכללה הימית של אוניברסיטת ניו יורק כדי לצלם את הסצנות של מכון רייבנקרופט.
במהלך הצילומים אמה סטון ואנדרו גארפילד נראו עוטים מדי חניכה של טקס סיום תואר באוניברסיטה. ביוני נחשפו תמונות שבהן נראה דניס לירי המגלם את תפקיד הקפטן ג'ורג' סטייסי ובאותו החודש הושלמו סופית צילומי הסרט.

ביטול הזיכיון

סוני תכננה במקור לייצר סרט בעל יקום משותף עם היקום הקולנועי של מארוול. בשנת 2013 סוני הצהירה כי סרט ההמשך "ספיידרמן המופלא 3" ייצא ביוני 2016 עם אלכס קורצמן ורוברט אורצי כתסריטאי. בנוסף הוכרז סרט רביעי בסדרה שיועד לצאת במאי 2018. הסדרה תוכננה גם לכלול סרט ספין-אוף לששת המרושעים עם דרו גודארד כתסריטאי ובמאי, שתוכנן לנובמבר 2016. חודשים מספר לאחר מכן, פורסם שסוני שכרה את לילה ג'וי נולאן כדי לכתוב סרט גיבורי על נשי בסדרה שתוכנן ל-2017.
אולם, בדצמבר 2013 ולאחר צאת הסרט "ספיידרמן המופלא 2" במאי 2014, הבמאי מארק ווב ואנדרו גארפילד אומנם הודו שהם היו רוצים לשתף פעולה בסרט שלישי בסדרה, אך לא ברור עד כמה האולפנים היו מוכנים להפקת סרט רביעי בסדרה. בעקבות הביקורות המעורבות לסרט והכנסה הנמוכה ביחס למצופה מהזיכיון, עתיד סרט ההמשך עמד בסימן שאלה גדול.
ביולי 2014 רוברט אורצי עזב את העבודה על הסרט השלישי בסדרה כדי לעבוד על התסריט לסרט ההמשך של סטארטרק, "האויב בתוכנו - סטארטרק". סרט ההמשך תוכנן לגולל את שובו של נורמן אוסבורן והתמודדותו של פיטר פארקר עם מותה של גוון סטייסי. תאריך צאתו לאקרנים נדחה לשנת 2018.
בדצמבר 2014 נודע שאולפני סוני ניהלו מגעים עם סם ריימי לביים טרילוגיה חדשה שתהיה משותפת ליקום הקולנועי של מארוול וכי הדמות תופיע בסרט ההמשך ל"קפטן אמריקה: חייל החורף". דווח שאולפני מארוול לא היו מרוצים מכמה מהתנאים שסוכמו, לרבות זכויות הסרט שנותרים בידי סוני.
אולם, בפברואר 2015 סוני ומארוול יצאו בהצהרה משותפת לפיה ספיידרמן יופיע ביקום הקולנועי של מארוול ובסרט ההמשך לקפטן אמריקה 2 או בסרט על דמותו של דוקטור סטריינג'. בנוסף אולפני סוני הודיעו כי סרט אתחול לדמותו של ספיידרמן ייצא ביולי 2017 עם קווין פייגי ואיימי פסקל כמפיקים.
הוכרז שהאולפנים ילהקו שחקן חדש לדמות ספיידרמן. סוני אף הודיעו שחרף התוכניות עדיין בכוונתם להוציא סרט על ששת המרושעים.
על פי ההסכם בין האולפנים סוני יממנו ויפיצו את הסרט וימשיכו להחזיק בזכויות על ספיידרמן.